
A  V  I  Z
===========
- asupra proiectului de hotărâre privind aprobarea propunerii de iniţiere a demersurilor pentru încetarea, prin acordul de voinţă al părţilor, a contractului de finanţare nr.6106 /17.01.2023 pentru “Lucrări de creștere a eficienței energetice și gestionarea inteligentă a energiei în clădirea Sediului Primăriei orașului Boldești-Scăeni”

Subsemnata Tudor Florina-Neli, secretar general al oraşului Boldeşti-Scăeni, analizând proiectul de hotărâre privind aprobarea propunerii de iniţiere a demersurilor pentru încetarea, prin acordul de voinţă al părţilor, a contractului de finanţare nr.6106 /17.01.2023 pentru “Lucrări de creștere a eficienței energetice și gestionarea inteligentă a energiei în clădirea Sediului Primăriei orașului Boldești-Scăeni”, am constatat că acesta a fost iniţiat cu respectarea prevederilor legale în vigoare, având ca temei Ordinul ministrului dezvoltării, lucrărilor publice și administrației nr. 999/2022 pentru aprobarea Ghidului specific — Condiții de accesare a fondurilor europene aferente Planului național de redresare și reziliență în cadrul apelurilor de proiecte PNRR/2022/C10, componenta 10 — Fondul local.
Astfel, 	încheierea contractului de finanţare nr.6106 /17.01.2023 a fot aprobată în urma adoptării HCL nr. 88/30.05.2022 privind participarea în cadrul  Programului de finanțare Planul Național de Redresare și Reziliență, apelul de proiecte PNRR/2022/C10, Componenta C10 - Fondul Local, cu proiectul “Lucrări de creștere a eficienței energetice și gestionarea inteligentă a energiei în clădirea Sediului Primăriei orașului Boldești-Scăeni”. Potrivit dispoziţiilor art. 13 alin. (1) lit. b) din contract, contractul încetează prin acordul ambelor părţi, exprimat în scris. 
Pe cale de consecinţă, consider că propunerea de iniţiere a demersurilor pentru încetarea contractului din cauza imposibilităţii cofinanţării de la bugetul local trebuie aprobată de către consiliul local deoarece participarea la program a fost aprobată tot prin hotărâre.
Faţă de cele de mai sus şi în conformitate cu prevederile art. 243, alin. (1) lit. a) din  OUG nr. 57/2019 privind Codul administrativ, cu modificările şi completările ulterioare, avizez favorabil acest proiect de hotărâre.

